Diari Oficial de la Generalitat Valenciana


Sumari del DOGV 4395, del 09-12-2002 (2002/13563)

ORDE d'11 de novembre de 2002, de la Conselleria de Cultura i Educació, per la qual s'autoritza l'obertura i funcionament del centre autoritzat de Música de grau professional denominat Mestre Goterris, de Vila-Real (Castelló), per canvi de domicili i de denominació específica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13269


Data del document
:   11-11-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Vila-real
    * centre d'ensenyament
    * ensenyament privat

ORDE d'11 de novembre de 2002, de la Conselleria de Cultura i Educació, per la qual s'autoritza l'obertura i funcionament del centre autoritzat de Música de grau professional denominat Mestre Goterris, de Vila-Real (Castelló), per canvi de domicili i de denominació específica. [2002/13403]
  
L'expedient ha sigut iniciat a instància del representant de la titularitat del centre autoritzat de música Maestro Goterris, número de codi 77180281, situat al carrer Major Sant Jaume, 39, de Vila-Real (Castelló), en sol·licitud d'obertura i funcionament a les noves instal·lacions del centre, per canvi de domicili, i de canvi de denominació específica.
  
La Direcció General de Centres Docents ha declarat, per Resolució de 10 de juny de 2002, l'adequació de les noves instal·lacions proposades, quant a espais educatius es referix, al que disposa el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics.
  
L'expedient ha sigut tramitat per la Direcció Territorial de Cultura i Educació de València, la qual, a la vista de l'informe favorable de la Unitat Tècnica de Construccions i de la Inspecció Educativa, eleva proposta favorable al que se sol·licita.
  
Vists la Llei Orgànica 8/1985, de 3 de juliol (BOE de 04.07.84), reguladora del Dret a l'Educació, la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics, el Reial Decret 321/1994, de 25 de febrer (BOE de 06.04.94) sobre autoritzacions a centres docents privats per a impartir ensenyaments artístics, El Decret 151/1993, de 17 d'agost, del Govern Valencià, que establix el currículum dels graus elemental i mitjà de música i es regula l'accès als esmentats graus, i el Decret 115/1990, de 9 de juliol (DOGV de 24.07.90) del Consell de la Generalitat Valenciana, pel qual es crea el Registre de Centres Docents de la Comuntiat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autorizar l'obertura i funcionament, per canvi de domicili i de denominació específica, del centre docent següent en els termes que s'hi especifiquen, sense que la nova autorització de canvi de domicili supose modificació de l'Orde de 15 de desembre de 1998, quant a ensenyaments autoritzats, nombre de llocs escolars i Convervatori d'ascripció.
  
Denominació genèrica: Centre Professional de Música
  
Anterior denominació específica: Maestro Goterris
  
Nova denominació específica: Mestre Goterris
  
Titular: Asociación Centro de Estudios y Actividades Musicales Maestro Goterris
  
Anterior domicili: C/ Major Sant Jaume, 39
  
Nou domicili: C/ Mestre Goterris, 19
  
Localitat: Vila-Real
  
Província: Castelló
  
Codi: 81061785
  
La present autorització donarà lloc a les corresponents inscripcions en el Registre de Centres Docents de la Comunitat Valenciana
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del dia següent de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des del dia següent de la notificació o publicació, segons corresponga.
  
València, 11 de novembre de 2002.
  
El conseller de Cultura i Educació
  
MANUEL TARANCÓN FANDOS